Brüttelen

Brüttelen estis ĝis la 31-a de decembro 2009 komunumo de la distrikto Erlach kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 573 loĝantojn je la 31-a de decembro 2010.

 Geografio 
Brüttelen situas en la Berna Lagolando en la Granda Marĉo, proksimume 24 kilometrojn sudokcidente de la urbo Bielo kaj 5 kilometrojn sude de la Lago de Bielo. La komunumo konsistas el la vilaĝoj Brüttelen kaj Gäserz. En nordo de la komunumo leviĝas la arbara monteto Schaltenrain, kie sur alteco de 592 m s.m. troviĝas la plej alta punkto de la komunumo.Fonto: Reta mapo 1:20000 de Swisstopo

La teritorio de la komunumo etendiĝas sur areo de 6,62 km², de kiuj 22,4 % estas kovritaj de arbaro, 69,8 % servas por agrikulturo kaj 7,1 % por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Brüttelen limas en nordo al Lüscherz, en nordoriento al Finsterhennen, en sudoriento al Treiten, en sudo al Müntschemier, en sudokcidento al Ins, kaj en okcidento en unu punkto al Vinelz.

 Trafiko 
Tra la komunumo pasas la kantona ĉefvojo n-ro 237.1 de Bielo al Ins. La plej proksima alveturejo al la svisa aŭtovojo A5 situas proksimume 10 kilometrojn nordokcidente apud Le Landeron. Al la publika transportreto la komunumo estas konektita per la tramlinio de Nidau al Ins.

 Historio 
La unua dokumenta mencio de Brüttelen datiĝas el la jaro 1142 kiel Britinie. Sur la komunuma teritorio estis trovitaj objektoj el la paleolitiko kaj neolitiko kaj tomboj el la La-Tène-epoko kaj Hallstatt-epoko. Supozeble dum frua mezepoko ekzistis setlejo sur la monteto Schaltenrain. Dum mezepoko la Grafoj de Neŭŝatelo-Nidau estis bienposedantoj en Brüttelen kaj ankaŭ la monaĥejo Gottstatt kaj Sankt-Johannsen. En la jaro 1917 la ĝis tiam aŭtonoma komunumo Gäserz estis kunigita kun Brüttelen.Fonto: Anne-Marie Dubler: Brüttelen en Historia Leksikono de Svislando (2003-01-24) Kiel parto de la Senjorujo Erlach, Brüttelen kaj Gäserz en la jaro 1474 estis konkeritaj de la urba ŝtato Berno kaj en la jaro 1476 integritaj al la berna Voktejo Erlach.Fonto: Hans-Rudolf Egli: Erlach (Senjorujo) en Historia Leksikono de Svislando''(2010-12-02)

 Notoj kaj referencoj 


 Vidu ankaŭ 
 Brüttelen (stacidomo)

 Eksteraj ligiloj 

 Oficiala retejo de la komunumo Brüttelen